বরুণ বিশ্বাসের দিদি প্রমীলা রায়কে গ্রেফতারের নির্দেশ দিল বিধাননগর আদালত।  মন্ত্রী জ্যোতিপ্রিয় মল্লিকের দায়ের করা মানহানির মামলায় আজ এই নির্দেশ দিয়েছে আদালত। বরুণ বিশ্বাসের মৃত্যুর পর রাজ্যের বিভিন্ন জায়গায় সভা করেছিলেন প্রমীলা।
 ওয়েব ডেস্ক: বরুণ বিশ্বাসের দিদি প্রমীলা রায়কে গ্রেফতারের নির্দেশ দিল বিধাননগর আদালত।  মন্ত্রী জ্যোতিপ্রিয় মল্লিকের দায়ের করা মানহানির মামলায় আজ এই নির্দেশ দিয়েছে আদালত। বরুণ বিশ্বাসের মৃত্যুর পর রাজ্যের বিভিন্ন জায়গায় সভা করেছিলেন প্রমীলা। বেশকয়েকটি প্রকাশ্য সভায় তাঁর অভিযোগ ছিল   বরুণের খুনের পিছনে হাত রয়েছে মন্ত্রী জ্যোতিপ্রিয় মল্লিকের। যার জেরে জ্যোতিপ্রিয় মল্লিক,প্রমীলা রায়ের বিরুদ্ধে মানহানির মামলা করেন। সেই মামলায় পনেরোই মে আদালতে হাজিরা দেওয়ার কথা ছিল প্রমীলা রায়ের কিন্তু গরহাজির ছিলেন তিনি। আজ ফের আদালতে হাজিরার দিন ছিল। কিন্তু, প্রমীলা রায় বা তাঁর আইনজীবী কেউই আদালতে হাজির হননি। এরপরই, প্রমীলা রায়ের বিরুদ্ধে গ্রেফতারি পরোয়ানা জারি করে বিধাননগর আদালত।